
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 891 


14 Οκτωβρίου 2002 


ΠΡΟΕ ΔΡΙΚΟ ΔΙΑΤ ΑΓΜΑ 

Καθορισμός ορίων, κατάταξη κατηγορίας και καθορι¬ 
σμός γενικών όρων και περιορισμών δόμησης των οι¬ 
κισμών Αγίου Κηρύκου, Φαναριού και Θερμά του Δή¬ 
μου Αγίου Κηρύκου Νήσου Ικαρίας (Ν. Σάμου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις των άρθρων 79,81,82,83,84,85,86,87, 
88 και 100 του από 14.7.1999 Π.Δ/τος «Κώδικας Βασικής 
Πολεοδομικής Νομοθεσίας» (Δ'580). 

2. Τηνπεριπτ. Βτου άρθρου 29 του Ν. 2831/2000 «Τρο¬ 
ποποίηση των διατάξεωντου Ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις» 
(Α' 140). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΑΊ37), όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και αντικαταστάθηκε με την παρ.2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

5. Τις 14/1995, 18/1998 και 116/1999 γνωμοδοτήσεις 
δημοτικού συμβουλίου Αγίου Κηρύκου. 

6. Την 104/2000 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Τις 76/2001 και 315/2002 γνωμοδοτήσεις του Συμ¬ 
βουλίου της Επικράτειας με πρόταση της Υφυπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1 .α) Ο οικισμός Άγιος Κήρυκος του δήμου Αγίου Κηρύ¬ 
κου Νήσου Ικαρίας (Ν. Σάμου) κατατάσσεται στις παρα¬ 
κάτω κατηγορίες οικισμών: 


Παραλιακός, Τουριστικός, Ενδιαφέρων, στάσιμος, με¬ 
γάλος, συνεκτικός. 

β) Τα όρια του παραπάνω οικισμού καθορίζονται ως ε¬ 
ξής: 

Συνεκτικά Τ μήματα: 

-1,2,3,4,5,6,51 

-9, 10, 11.49 

- 52, 53, 54.76 

- 77, 78, 79.94 

Εγκεκριμένο σχέδιο: 

-50,49,9,8,7,6,51 

όπως τα όρια των παραπάνω συνεκτικών τμημάτων φαί¬ 
νονται περικλειόμενα με διακεκομμένη-εστιγμένη κόκκινη 
γραμμή και τα όρια του εγκεκριμένου σχεδίου φαίνονται 
περικλειόμενα με συνεχή κόκκινη γραμμή στο σχετικό 
πρωτότυπο διάγραμμα με στοιχείο Α σε κλίμακα 1:5000, 
που θεωρήθηκε απο τον Προϊστάμενο της Διεύθυνσης 
Τοπογραφικών Εφαρμογών με την αρ. 14017/2002 πράξη 
του και που αντίτυπό του σε φωτοσμίκρυνση δημοσιεύε¬ 
ται με το παρόν διάταγμα. 

2. α) Ο οικισμός Θέρματου δήμου Αγ.Κηρύκου Νήσου 
Ικαρίας (Ν. Σάμου) κατατάσσεται στις παρακάτω κατηγο¬ 
ρίες οικισμών: 

Παραλιακός, Τουριστικός, αδιάφορος ή συνήθης, στά¬ 
σιμος, μικρός, συνεκτικός 

β) Τα όρια του παραπάνω οικισμού συμπίπτουν μετά ό¬ 
ρια του εγκεκριμένου σχεδίου με το από 13.8.1970 
Ν.Δ/γμα (ΔΊ74) όπως φαίνονται περικλειόμενα με συνεχή 
κόκκινη γραμμή στο διάγραμμα της προηγούμενης παρα¬ 
γράφου. 

3. α) Ο οικισμός Φαναριού του δήμου Αγ.Κηρύκου Νή¬ 
σου Ικαρίας (Ν. Σάμου) κατατάσσεται στις παρακάτω κα¬ 
τηγορίες οικισμών: 

Παραλιακός, αδιάφορος, ή συνήθης, στάσιμος, μικρός, 
διάσπαρτος. 

β) Τα όρια του παραπάνω οικισμού καθορίζονται από 
τους αριθμούς 1,2, 3, 4.17, όπως φαίνονται περικλει¬ 

όμενα με διακεκομμένη- εστιγμένη κόκκινη γραμμή στο 
σχετικό πρωτότυπο διάγραμμα με στοιχείο Β, σε κλίμακα 
1:500 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 14017/2002 πρά¬ 
ξη του και που αντίτυπό του σε φωτοσμίκρυνση δημοσι¬ 
εύεται με το παρόν διάταγμα. 

Άρθρο 2 

Α. Τα ελάχιστα όρια αρτιότητας και οι όροι και περιορι¬ 
σμοί δόμησης των παραπάνω οικισμών καθορίζονται ως 
εξής: 

Α1. Ελάχιστο εμβαδόν γηπέδων των εκτός εγκεκριμέ¬ 
νου σχεδίου περιοχών χίλια (1.000) τμ. 

2. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα γήπεδα που στις 
13.3.1981 ημερομηνία δημοσίευσης του Π.Δ/τος της 2/ 
13.3.1981 (ΔΊ38) είχαν ελάχιστο εμβαδόν τριακόσια 
(300) τμ. και ελάχιστο πρόσωπο δέκα (10) μ. 

3. Μέγιστο ποσοστό κάλυψης: σαράντα τοις εκατό 
(40%). 

4. Συντελεστής δόμησης: έξι δέκατα (0,6) με μέγιστη 
συνολική δομήσιμη επιφάνεια 400 τμ. 

Για κτίρια κοινής ωφελείας, τουριστικών εγκαταστά¬ 
σεων ή αμιγούς επαγγελματικής χρήσης για τα πρώτα 
2.000 τμ. συντελεστής δόμησης 0,6 και για πέραν των 
2.000 τ.μ. συντελεστής δόμησης 0,1 με μέγιστη δόμηση 
τα 1.000 τ.μ. 

5. Μέγιστο επιτρεπόμενο ύψος: επτά και μισό (7,5) μ. 
πάνω από το οποίο επιβάλλεται η κατασκευή στέγης ύ¬ 
ψους 1,5 μ. 

6. Τα ανεγερθησόμενα κτίρια πρέπει να απέχουν από τα 
πλάγια όρια του γηπέδου 3 μ. τουλάχιστον. Μέσα σε αυτή 


την απόσταση δεν επιτρέπονται εξώστες ή άλλες κατα¬ 
σκευές. 

Κατά τα λοιπά εφαρμόζονται οι διατάξεις του από 
24.4.1985 Π.Δ/τος (Δ' 181), όπως ισχύει. 

Β. Στις περιοχές του εγκεκριμένου ρυμοτομικού σχεδί¬ 
ου εφαρμόζονται οι διατάξεις των από 17.9.1947 (Α'215), 
17.10.1953 (Α' 309) και 20.4.1955 (Α' 113) διαταγμάτων 
για τον οικισμό Άγιο Κήρυκο και του από 13/8/1970 
Ν.Δ./τος (Δ' 174) γιατον οικισμό Θέρμα. Στις περιοχές αυ¬ 
τές δεν ισχύει η παρέκκλιση αρτιότητας των 50 τμ. που κα¬ 
θορίστηκε με τα παραπάνω Δ/τα. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα 3 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

